****

LATVIJAS REPUBLIKAS

**DAUGAVPILS PILSĒTAS DOME**

Reģ. Nr. 90000077325, K. Valdemāra iela 1, Daugavpils, LV-5401, tālrunis 65404344, 65404346, fakss 65421941

e-pasts: info@daugavpils.lv www.daugavpils.lv

**LĒMUMS**

Daugavpilī

2020.gada 10.decembrī **Nr.657**

(prot. Nr.51, 26.§)

**Par apbūves tiesības piešķiršanu zemes vienībai,**

**Kārklu ielā 22, Daugavpilī**

Pamatojoties uz likuma “Par pašvaldībām” 21.panta pirmās daļas 27.punktu, Publiskas personas finanšu līdzekļu un mantas izšķērdēšanas novēršanas likuma 2.panta pirmo daļu, 3.panta 2.punktu, 6.5 pantu, Civillikuma trešās daļas “Lietu tiesības” trešo A nodaļu, Ministru kabineta 2018.gada 19.jūnija noteikumu Nr.350 " Publiskas personas zemes nomas un apbūves tiesības noteikumi" 76.punktu, 77.punktu, 78.punktu, Daugavpils pilsētas domes (turpmāk – Dome) Pilsētbūvniecības un vides komisijas 2020.gada 27.oktobra sēdes protokola izrakstu Nr.5,

sakarā ar AS “Daugavpils satiksme” plāniem iegādāties 35 jaunus autobusus ar CNG saskaņā ar Ministru kabineta 2016.gada 20.decembra noteikumiem Nr. 848 “Darbības programmas "Izaugsme un nodarbinātība" 4.5.1. specifiskā atbalsta mērķa "Attīstīt videi draudzīgu sabiedriskā transporta infrastruktūru" 4.5.1.2. pasākuma "Attīstīt videi draudzīgu sabiedriskā transporta infrastruktūru (autobusi)" īstenošanas noteikumi”,

ņemot vērā sertificēta vērtētāja SIA “Jureal” (reģ.Nr.42403025527) 01.12.2020. novērtējumu, 29.07.2019. Apbūves tiesības izsoles komisijas sēdes protokolu Nr.2, Domes Īpašuma komitejas 2020.gada 10.decembra atzinumu un Domes Finanšu komitejas 2020.gada 10.decembra atzinumu:atklāti balsojot: PAR – 15 (A.Broks, J.Dukšinskis, R.Eigims, A.Elksniņš, A.Gržibovskis, L.Jankovska, R.Joksts, I.Kokina, V.Kononovs, N.Kožanova, M.Lavrenovs, J.Lāčplēsis, I.Prelatovs, H.Soldatjonoka, A.Zdanovskis), PRET – nav, ATTURAS – nav, **Daugavpils pilsētas dome nolemj:**

1. Piešķirt apbūves tiesību Daugavpils pilsētas pašvaldības īpašumā esošai zemes vienībai 2994 m2 platībā, kadastra apzīmējums 05000090022 (kadastra Nr.05000090027), Kārklu ielā 22, Daugavpilī, (turpmāk-Zemesgabals) uz 20 (divdesmit) gadiem, degvielas uzpildes stacijas būvniecībai (ar nodrošinātu iespēju veikt CNG (saspiesta dabasgāze) uzpildi), rīkojot mutisku izsoli.

2. Apstiprināt izsoles sākumcenu 1437,00 EUR (viens tūkstotis četri simti trīsdesmit septiņi eiro 00 centi**)** gadā.

3. Apstiprināt izsoles noteikumus un publicējamo informāciju par apbūves tiesības objektu.

4. Izveidot apbūves tiesības izsoles komisiju šādā sastāvā:

Komisijas priekšsēdētājs: A.Nikolajevs, Domes Īpašuma pārvaldīšanas departamenta

Nekustamā īpašuma nodaļas vadītājs.

Komisijas priekšsēdētāja A.Kozinda, Domes Īpašuma pārvaldīšanas departamenta Īpašuma

vietnieks: uzskaites daļas vadītājs.

Komisijas locekļi: S.Pupiņa, Domes Pilsētplānošanas un būvniecības departamenta

vadītāja;

I.Ilarionova, Domes Īpašuma pārvaldīšanas departamenta Nekustamā

īpašuma izvērtēšanas vecākā speciāliste;

V.Kovaļevska, AS “Daugavpils satiksme” juriste.

5. Izsoles komisijai veikt apbūves tiesības izsoli, pamatojoties uz šim lēmumam pievienotajiem izsoles noteikumiem.

6. Izsoles komisijai parakstīt apbūves tiesībai piešķirtā zemesgabala nodošanas pieņemšanas aktu.

7. Apbūves tiesīgajam reģistrēt apbūves tiesību zemesgrāmatā bez speciāla pilnvarojuma.

8. Atzīt par spēku zaudējušu Domes 2019.gada 11.jūlija lēmumu Nr.442.

Pielikumā: Izsoles noteikumi ar pielikumiem.

Domes priekšsēdētājs *(personiskais paraksts)* I.Prelatovs